બદમાશો અને પોલીસ વચ્ચે થયેલા એન્કાઉન્ટરમાં બંને પક્ષ તરફથી ગોળીબારના ૧૩ રાઉન્ડ છોડવામાં આવ્યા હતા. આ એન્કાઉન્ટરમાં જેના માથે રૂ. ૨૫,૦૦૦નું ઈનામ હતું એવા અકબર ઉર્ફે દાનિશને ઝડપી લેવામાં પોલીસને સફળતા મળી હતી. દિલ્હીના સાઉથ ઈસ્ટ ડિસ્ટ્રિક્ટ સ્થિત નહેરુ પ્લેસમાં અકબર ઉર્ફે દાનિશ અને આસિફ નામના બે બદમાશો છુપાયા હોવાની બાતમી પોલીસને મળી હતી અને ત્યાર બાદ પોલીસે આ વિસ્તારમાં સર્ચ ઓપરેશન હાથ ધર્યું હતું.